Diari Oficial de la Generalitat Valenciana


Sumari del DOGV 8625, del 02-09-2019 (2019/8321)

RESOLUCIÓ de 27 d'agost de 2019, de la Conselleria d'Educació, Cultura i Esport, per la qual s'autoritzen programes formatius de qualificació bàsica per al curs 2019/2020, no finançats amb fons públics.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8625

Data del DOGV
:   02-09-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8321


Data del document
:   27-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 27 d'agost de 2019, de la Conselleria d'Educació, Cultura i Esport, per la qual s'autoritzen programes formatius de qualificació bàsica per al curs 2019/2020, no finançats amb fons públics. [2019/8321]  
Els programes formatius de qualificació bàsica han sigut regulats per l'Ordre 73/2014, de 26 d'agost, de la Conselleria d'Educació, Cultura i Esport (DOGV 7349, 29.08.2014).  
Des d'aquesta direcció general es va sol·licitar a la Inspecció General d'Educació, d'acord amb l'article 30 de l'Ordre 73/2014, de 26 d'agost, els corresponents informes per a procedir a l'autorització per a impartir alguns programes formatius, en els centres privats que ho van sol·licitar.  
Vistos els informes emesos per la Inspecció General d'Educació, i en virtut del que estableix l'article 28 de la Llei 5/1983, de 30 de desembre, del Consell, i vista la proposta del director general de Formació Professional i Ensenyaments de Règim Especial, de data 29 de juliol de 2019 i de conformitat amb aquesta, resolc:  
  
Primer  
Autoritzar les entitats per a impartir els programes formatius de qualificació bàsica que figuren en l'annex I.  
  
Segon  
En el termini de 15 dies des de la data de la publicació en el DOGV de la resolució, les entitats autoritzades hauran de presentar la documentació d'inici, d'acord amb els annexos IV i V disponibles en el web de la Direcció General de Formació Professional i Ensenyaments de Règim Especial www.ceice.gva.es. També hauran de presentar els contractes de professorat i la dedicació horària del conjunt de tots els programes formatius de qualificació bàsica.  
  
En el cas de no posar en marxa el programa o programes formatius autoritzats, el centre estarà obligat a comunicar aquesta circumstància a la Direcció General de Formació Professional i Ensenyaments de Règim Especial en el termini mencionat.  
  
Tercer  
La realització dels programes formatius de qualificació bàsica es regeix pel que estableix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, i les instruccions les dicta la Direcció General de Formació Professional i Ensenyaments de Règim Especial.  
D'acord amb l'article 30 de l'Ordre 73/2014, de 26 d'agost, l'autorització per a impartir els programes formatius de qualificació bàsica estarà desvinculada de la subvenció pública d'aquests.  
  
Quart  
La resolució tindrà efectes l'endemà de ser publicada en el Diari Oficial de la Generalitat Valenciana; no obstant això, l'autorització d'aquests programes està referida a l'inici del curs escolar 2019/2020.  
  
  
D'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu ha de presentar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 27 d'agost de 2019. El conseller d'Educació, Cultura i Esport: Vicent Marzà i Ibáñez.